ต่อมาเวลา  20.20  น.พ.ญ.สุรภี เรืองสุวรรณ ผอ. รพ.เด็ก เปิดแถลงข่าวการเสียชีวิตของ ด.ช.วิรัตน์ พระพงษ์ ว่า ด.ช.วิรัตน์ ได้เสียชีวิตเมื่อเวลา  17.30  น. โดยเริ่มมีอาการทรุดหนักลงตั้งแต่ช่วงบ่าย ได้พยายามอย่างเต็มที่แต่อาการป่วย เริ่มมาตั้งแต่  4  ม.ค. แต่มาเข้ารักษาที่ รพ.เด็กเมื่อ  23  ม.ค. รวมเวลาในการรักษา  12  วัน ทั้งนี้ในส่วนของอาการ ด.ช.วิรัตน์มีอาการปอดบวมอย่างรุนแรง แพทย์ได้ให้ยาต้านไวรัสเพื่อช่วยเหลือแล้ว ทว่าสภาพปอดคงสู้ไม่ไหว ทรงๆทรุดๆ อยู่ตลอดเวลา ได้ ช่วยเหลือจนเสียชีวิตลง สาเหตุใหญ่ที่ทำให้เสียชีวิตเนื่องมาจากปอดอักเสบรุนแรงทั้งสองข้าง ต้องใช้เครื่องช่วยหายใจ แต่ว่าร่างกายมีความดันสูง ปอดเปื่อย มีลมรั่วภายในปอด เยียวยาไม่ไหว กระบวนการหายใจล้มเหลว แต่ระบบไตทำงานได้ดี